नई दिल्ली: संजय दत्त की जिंदगी पर बनी फिल्म Sanju ने आते ही बॉक्स ऑफिस पर तहलका मचा दिया. रणबीर कपूर स्टारर इस फिल्म को अच्छे रिव्यू का फायदा मिला और नतीजा साफ बॉक्स ऑफिस कलेक्शन पर देखने को मिला. बॉक्स ऑफिस इंडिया की ताजा रिपोर्ट के मुताबिक, 'संजू' ने 10 दिनों में ही कामयाबी के रिकॉर्ड्स बना लिए हैं. फिल्म ने टॉप-10 वर्ल्डवाइड कलेक्शन करने वाली बॉलीवुड फिल्म की लिस्ट में अपनी जगह बनाई है. रिपोर्ट के मुताबिक, 'संजू' की 10 दिनों की वर्ल्डवाइड कमाई 445 करोड़ रुपये रही है और यह लगातार अच्छा बिजनेस कर रही है.